### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 30. august 2023 har vedtaget Magistratens foranstående indstilling af 21. august 2023.

###

Offentlig fremlæggelse af forslag til Lokalplan nr. 1185, Udvidelse af plejehjemmet Kløvervangen i Skødstrup, og Tillæg nr. 132 til Kommuneplan 2017. Lokalplanforslaget er vurderet at kunne håndteres som en "B-lokalplan".

### Resume

Lokalplanen gælder for et område beliggende ved [adresse] i den vestlige del af Skødstrup. Lokalplanområdet er 21.129 m2 stort, er beliggende i byzone og var ved planens udarbejdelse privat ejet.

Baggrunden for lokalplanens udarbejdelse er, at byrådet i forbindelse med Sundhed og Omsorgs Boligplan 2017 besluttede, at plejeboligkapaciteten i Skødstrup skal øges ved en udvidelse af det selvejende plejehjem Kløvervan-gen.

Ifølge boligplanen blev det besluttet at etablere 16 ekstra plejeboliger ved [adresse]. Planen muliggør dog yderligere 4 plejeboliger, hvis behovet herfor viser sig i nye prognoser, samt 6 ældreboliger som supplement til plejeboligerne. De 26 nye boliger placeres i en ny bygning i maks. 3 etager med en maks. højde på 10 m.

Lokalplanforslaget er ikke i overensstemmelse med kommuneplanen, hvad angår bebyggelsesprocenten. Derfor ledsages lokalplanforslaget af et forslag til kommuneplantillæg, der muliggør en højere bebyggelsesprocent (45 til 57).

Det er vurderet, at lokalplanen kan håndteres som en "B-lokalplan".

### Beslutningspunkter

Det indstilles, at

forslag til Lokalplan nr. 1185 godkendes til offentlig fremlæggelse.

forslag til Tillæg nr. 132 til Kommuneplan 2017 godkendes til offentlig fremlæggelse

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 21-08-2023

Hannah Madsen: 7

Fremsendes til [adresse] med bemærkning, at Magistraten i mødet den 21. august 2023 anbefaler, at byrådet tiltræder Magistratsafdelingen for Teknik og Miljøs indstilling af 8. august 2023.

Rådmand Preben Overgaard deltog ikke i sagens behandling.